ऐ लोगो यदि तुम्हें दोबारा जी उठने के विषय में कोई सन्देह हो तो देखो हमने तुम्हें मिट्टी से पैदा किया फिर वीर्य से फिर लोथड़े से फिर माँस की बोटी से जो बनावट में पूर्ण दशा में भी होती है और अपूर्ण दशा में भी ताकि हम तुमपर स्पष्ट कर दें और हम जिसे चाहते है एक नियत समय तक गर्भाशयों में ठहराए रखते है फिर तुम्हें एक बच्चे के रूप में निकाल लाते है फिर (तुम्हारा पालनपोषण होता है) ताकि तुम अपनी युवावस्था को प्राप्त हो और तुममें से कोई तो पहले मर जाता है और कोई बुढ़ापे की जीर्ण अवस्था की ओर फेर दिया जाता है जिसके परिणामस्वरूप जानने के पश्चात वह कुछ भी नहीं जानता और तुम भूमि को देखते हो कि सूखी पड़ी है फिर जहाँ हमने उसपर पानी बरसाया कि वह फबक उठी और वह उभर आई और उसने हर प्रकार की शोभायमान चीज़े उगाई